**Elnökségi ülés**

 **ELTE Pedagógiai és Pszichológiai Kar Hallgatói Önkormányzat**

**Jegyzőkönyv**

**2022. március 03. (18:37-19:30)**

**Helyszín: KAZY**

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Horváth Szonja Gazdasági Bizottság elnöke**
4. **Zsolnai Dorottya Kommunikációs Bizottság elnöke**
5. **Tóth Zsófia Tudományos referens**
6. **Bölcskei Dalma Külügyi Bizottság elnöke**
7. **Fekete Anna Rendezvényszervező Bizottság elnöke**
8. **Gál Anna Perspektíva főszerkesztő**
9. **Téglási Berta Ellenőrző Bizottsági elnök**

Az ELTE PPK HÖK Elnökségi ülése 6 mandátummal határozatképes.

Diczkó Dalma javaslatára az ülés jegyzőkönyvvezetője Téglási Berta.

A javaslatot az Elnökség 6 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

1. **Beszámoló az ukrán-orosz helyzetről**
2. **Elnökségi ülések időpontjainak megvitatása**
3. **Aktualitások és beszámolók**
4. **Egyebek**

Az Elnökség 6 igen, 0 nem és 0 tartózkodással egyhangúlag elfogadta a meghívóban rögzített napirendi pontokat.

**1. Beszámoló az ukrán-orosz helyzetről**

Diczkó Dalma az ülést 18:37 perckor megkezdte. Közli az Elnökséggel, hogy nagyon sok adomány érkezett be hozzánk az irodába. Ezen kívül a múlt éjjel a Nemzeti Közszolgálati Egyetem 100 menekültet fogadott be.

Továbbá Kende Anna egy Google Form továbbításával és kitöltésével szeretné megoldhatóbbá tenni a menekültek elszállásolását olyan egyetemisták szabad albérleteibe, akik szívesen segítséget nyújtanának ilyen módon.

**2. Elnökségi ülések időpontjainak megvitatása**

Az elnökségi tagok közös megegyezésen arra jutottak, hogy innentől fogva az ülések kezdetének rendszeres időpontja hétfő 17 óra 30 perc lesz.

**3. Aktualitások és beszámolók**

Diczkó Dalma elmondja, hogy megtörtént a HÖOK tavaszi Közgyűlése, amin az Elnökség néhány tagjával képviseltették a PPK HÖK-öt. Továbbá megosztja a résztvevőkkel azt, hogy a tegnapi nap folyamán EHÖK elnökségi ülésen vett részt.

A továbbiakban Diczkó Dalma bejelenti, hogy milyen kiadások vannak folyamatban, amik a következők: a KAZY-ba egy mikró megvétele, a HÖK irodába fogasok, 2 db zárható széf és egy apróbb méretű, korábban kollégiumból leselejtezett hűtő beszerzése.

A jövőhéten megtartandó Küldöttgyűlés tervezett időpontja március 10. 15:00 perc.

Az Izabella utcai épület felújítása tervben van, hamarosan el is kezdődnek a munkálatok.

Diczkó Dalma azt osztja meg az Elnökséggel, hogy várhatóan offline, tehát jelenléti vizsgákkal fog megvalósulni a tavaszi vizsgaidőszak, mindenki így készüljön.

Tóth Zsófia 19:20 perckor elhagyta az ülést.

Fekete Anna beszámol arról, hogy továbbra is folyamatban vannak az animátori képzések.

Téglási Berta beszámol arról, hogy DÖK-ös választások szavazási ideje hosszabbításra került, mert több karon -a PPK-val ellentétben- nem lett meg a 25%-os részvételi arány.

Zsolnai Dorottya bejelenti, hogy az elmúlt időszakban a közösségi média oldalakra milyen közelgő eseményekről kerültek ki hírek, promók: február 25-én a tanulmányi ösztöndíjszámításról, a jelenléti oktatás bevezetéséről, a HÖK iroda nyitvatartásáról, a Kárpát-medencei Egyetemek Kupájáról és az ERASMUS+ pályázatról is jelentek meg promók. Március 1-2- és 3-án arról mentek ki hírek, hogy a HÖK iroda fogadja az adományokat a menekültek számára. Ezeken kívül a héten megrendezett Verses Estről is jelentek meg fotók az oldalakon.

**4. Egyebek**

Nem érkezett több bejelentés, így Diczkó Dalma az ülést 19:30 perckor lezárja.

Budapest, 2022. március 03.

Diczkó Dalma Téglási Berta

 elnök elnök

ELTE PPK HÖK Ellenőrző Bizottság

 ELTE PPK HÖK